**ΕΛΛΗΝΙΚΗ ΔΗΜΟΚΡΑΤΙΑ**

**ΔΗΜΟΣ ΜΟΣΧΑΤΟΥ-ΤΑΥΡΟΥ**

Γραφείο Τύπου: 2132019636

FAX: 2109416154

Graftip.mt@gmail.com

13/6/2023

**ΔΕΛΤΙΟ ΤΥΠΟΥ**

**Οι τρεις τελευταίες εκδηλώσεις του 29ου Μαθητικού Φεστιβάλ του Δήμου Μοσχάτου-Ταύρου**

 Λίγο πριν τη λήξη του 29ου Μαθητικού Φεστιβάλ του Δήμου Μοσχάτου-Ταύρου τρία ακόμα σχολεία ετοιμάζονται να παρουσιάσουν τις δικές τους ξεχωριστές παραστάσεις.

 **Σήμερα, Τρίτη 13 Ιουνίου, στις 19.00, στο αμφιθέατρο «Νίκος Τεμπονέρας» στον Ταύρο** (Αγίας Σοφίας 16), το **4ο Δημοτικό σχολείο Ταύρου** θα παρουσιάσει το θέατρο σκιών «**Το μικρό είμαι εγώ**» και τη θεατρική παράσταση «**Θα φάμε τα μουστάκια μας**». Τα παιδιά των δύο πρώτων τάξεων του Δημοτικού είναι έτοιμα να κλέψουν τις εντυπώσεις για άλλη μία φορά.

 Την **Τετάρτη, 14 Ιουνίου, στο πολιτιστικό Κέντρο «Θεόδωρος Αγγελόπουλος» στο Μοσχάτο**, στις 19.00, το **6ο Δημοτικό Σχολείο Μοσχάτου** θα παρουσιάσει τη διαδραστική θεατρική παράσταση «**μαθαίνουμε φιλοσοφώντας**».

 Την **Πέμπτη, 15 Ιουνίου, το Φεστιβάλ ολοκληρώνεται στον Ταύρο με το Σύλλογο Γονέων και Κηδεμόνων του 3ου Δημοτικού Ταύρου** και τη θεατρική-χορευτική παράσταση «**Γέρο μωρέ γέρο, την κόρη του τη θέλω**», αλλά και την έκθεση ρομποτικής «**καλοκαιρινά ρομπότ σε νέες περιπέτειες**».

 Από το Γραφείο Τύπου του Δήμου Μοσχάτου-Ταύρου